( 272 ) 



ne ont seingnor ; il vivent come bcstes ; ne sunt sont autres 

 seingnor .Bien est-il voir qe les Tartar hi entrent aucunes foies en 

 ceste mainere qe je voz dirai. Il hi entrent lesTartars sor jumentes 

 qe aient poler e laissent les pouUer dehors d'à l'entrée , por ce qe 

 les jumentes retornent à lor fdz et sevent miaus les -toyes qe ne 

 sevent les homes ; et en ceste mainere hi entrent les Tartars sor 

 les jumentes qc je vos ai dit , et laissent les polieres dehors e les 

 robent tout ce qe il lor trovent. Et quant lesTartars les ont robe, 

 il s'en tornent les jumentes à lor poleres e sevent mult bien les 

 voycs. E cesLcs jens ont grandismes quantités de pellames et moult 

 chier, car il ont gebeline que sunt de si grant vailance come je 

 voz ai dit ; il ont ermin , il ont erculin et vair et voupes noires 

 c de maintes autres chieres pelles. 11 sunt tuit chachéor , qe 

 amasent tant de ceste pellames qe ce est mervoie. E si voz di qe 

 gens qui confinent con elz que sunt à la carte, les achatent d'elz 

 tôt celz qe pellames , car cestes jens les portent-elz à la cartes 

 elz vendent elz , e si voz di qe cesti mercant qe acaterit d'elz de 

 cestes pellames en font trop grand profit e grant gaagne. E si 

 voz di qe cestes jens sunt mont granz e bien fait de toutes men- 

 bres , mes il sunt moût pales e ne ont color. Et si voz di qe la 

 grant Rosée confine de le un chief con ceste provence. Or autres 

 couse ne hi a qe à mentovoir face , e por ce noz en partiron e 

 voz conteron avant e voz diron tout primermant de la provence 

 de Rosie. 



CHAPITRE CCXIII. 



Ci devise de la provence de Rosie e des jens. 



Rosie est une grandisme provence ver tramontaine. Il sunt 

 cristiens et tienent la loy grezoys. Hil hi a plosors rois et ont 

 langaiges por- elz. Il sunt molt sinple jens , mes il sunt moût 

 biaus e masles e femes , car il sunt tuit blanccs e blondes. Il hi 



